Tailandning Bangkok shahrida yangi portlash yuz berdi

Bangkokda noma’lum shaxs portlovchi qurilmani ko‘prikdan odamlar gavjum joyga uloqtirishga urindi, deb xabar beradi “Nur.kz”.

Guvohlarning so‘zlariga qaraganda, erkak uncha katta bo‘lmagan portlovchi qurilmani Chaupxraya daryosi ustidagi ko‘prikdan uloqtirgan. Biroq u yanglish otganligi sababli bomba suvda portlab, odamlarga hech qanday zarar yetmagan.
Hodisa joyida politsiya xodimlari guvohlarni so‘roq qilmoqda.
Eslatib o‘tamiz, 17-avgust, dushanba kuni Bangkok shahridagi Ratchaprasong chorrahasida kuchli portlash yuz bergan edi.